Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: belkereskedelmi tevékenység folytatásának egyes feltételeirõl szóló 3/2001. (II. 02.) sz. rendelete (a továbbiakban:
Paragraph Index: 1169

belkereskedelmi tevékenység folytatásának egyes feltételeirõl szóló 3/2001. (II. 02.) sz. rendelete (a továbbiakban: Ör.) rendelkezései alkotmányellenességének a megállapítása és megsemmisítése iránt. Az indítványok tartalmi és tárgyi azonosságára tekintettel az Alkotmánybíróság egyesítette az indítványokat és azokat egy eljárás keretében bírálta el. Az egyik indítványozó a jogbiztonság követelményébe ütközés és magasabb jogszabállyal való ellentét miatt kéri az alkotmányellenesség megállapítását azzal az indokkal, hogy az Ör. 1. és 2. §-a „teljesen összezavarja a játéktermek különféle kategóriájára irányadó ... magasabb szintû jogszabályokban ... foglalt fogalom meghatározásokat.” Sérelmezi továbbá, hogy az Ör. 2. §-a a magasabb szintû jogszabálytól eltérõ szabályt állapít meg. Az indítványozó úgy véli, hogy jogbizonytalanságot okoz az Ör., mivel a mellékletében körülhatárolt terület esetében nem állapítja meg, hogy az út mindkét oldalán tilos-e az Ör. szerinti tevékenységet folytatni. Az indítvány szerint ezen okokból az 1. és 2. § ellentétes a jogalkotásról szóló 1987. évi XI. törvény (a továbbiakban: Jat.) 18. § (2) bekezdésébe foglaltakkal. Az indítványozó álláspontja szerint az Ör. 3. §-a korlátozza a vendéglátóipari üzletek mûködését és nyitva tartását, teljes diszkrecionális jogkört biztosít a jegyzõnek, ami ellentétes magasabb szintû jogszabállyal: az üzletek mûködésérõl és a belkereskedelmi tevékenység folytatásának

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes